turjo4nis/wikipedia-bn-dump-20250701 huggingface dataset:
সন্ধানী

সন্ধানী বাংলাদেশের স্বাস্থ্যখাতের একটি স্বেচ্ছাসেবী সংগঠন। ১৯৭৭ সালের ৫ ফেব্রুয়ারি ঢাকা মেডিকেল কলেজ থেকে যাত্রা শুরু করে এবং পরবর্তীকালে, ১৮ অক্টোবর, ১৯৭৯ তারিখে, ময়মনসিংহ মেডিকেল কলেজ সন্ধ্যানীর দ্বিতীয় ইউনিটে পরিণত হয়।  বাংলাদেশে স্বেচ্ছায় রক্তদান ও মরণোত্তর চক্ষুদান আন্দোলনের পথিকৃৎ "সন্ধানী"। বাংলাদেশের প্রধান শহরগুলোতে সন্ধানীর কার্যক্রম পরিচালিত হয়। রক্ত দানের পাশাপাশি প্রতিষ্ঠানটি মানুষের চক্ষু ব্যাংক হিসেবে কাজ করে।  মৃত্যুর পূর্বে   স্বেচ্ছাপ্রণোদিত চক্ষু দানের ব্যাপারে উৎসাহ প্রদান করে থাকে যাতে ভবিষ্যতে সেগুলো অন্য কেউ ব্যবহার করতে পারেন। সমাজসেবায় অবদানের জন্য ২০০৪ সালে বাংলাদেশ সরকার প্রতিষ্ঠানটিকে দেশের সর্বোচ্চ বেসামরিক পুরস্কার স্বাধীনতা পুরস্করে ভূষিত করে।

বিভিন্ন অনুষ্ঠানের মাধ্যমেও প্রতিষ্ঠানটি রক্ত সংগ্রহ করে থাকে। সংগ্রহীত রক্তকে বিভিন্ন পরীক্ষা-নিরীক্ষার পর তা শ্রেণিবিন্যাস করা হয়। ১৯৭৮ সালের ২রা নভেম্বর ডিএমসিএইচ ব্লাড ব্যাংকে সন্ধানী প্রথমবারের মত ‘স্বেচ্ছায় রক্তদান কর্মসূচীর’ আয়োজন করে এবং পরবর্তীতে এই দিনটিকেই ‘জাতীয় স্বেচ্ছায় রক্তদান ও মরণোত্তর চক্ষুদান দিবস’ হিসেবে পালন করার ঘোষণা দেয়া হয়। ১৯৮২ সালে ‘সন্ধানী ডোনার ক্লাব’ এবং ১৯৮৪ সালে সন্ধানী জাতীয় চক্ষুদান সমিতি ও সন্ধানী জাতীয় চক্ষুব্যাংক প্রতিষ্ঠিত হয়।

সন্ধানীর কার্যক্রম: 

 স্বেচ্ছায় রক্তদান
 বিনামূল্যে ঔষধ বিতরণ
 মরণোত্তর চক্ষু দান
 বিনামূল্যে স্বাস্থ্য ক্যাম্প

ইতিহাস: 
১৯৭৭ সালের ৫ ফেব্রুয়ারি ঢাকা মেডিকেল কলেজ থেকে যাত্রা শুরু করার পর সন্ধানীর দ্বিতীয় ইউনিট হিসেবে ময়মনসিংহ মেডিকেল কলেজ আত্মপ্রকাশ করে ১৮ অক্টোবর, ১৯৭৯ সালে। সন্ধানী মূলত মেডিকেল ও ডেন্টাল কলেজের ছাত্রছাত্রী দ্বারা পরিচালিত একটি স্বেচ্ছাসেবী প্রতিষ্ঠান। প্রতিটি ইউনিটের কার্যক্রম পরিচালিত হয় ঐ নির্দিষ্ট ইউনিটের ছাত্রদের নিয়ে গঠিত একটি কার্যকরী কমিটির মাধ্যমে এবং সবগুলো ইউনিটকে সমন্বয় করার জন্য রয়েছে একটি ‘কেন্দ্রীয় পরিষদ’।

বেসরকারী মেডিকেল কলেজ: 
বেসরকারী মেডিকেল কলেজগুলোর প্রতিনিধি বাংলাদেশ মেডিকেল কলেজের ছাত্র-ছাত্রীদের সন্ধানীর সাথে প্রথম পরিচয় ঘটে ১৯৯৫ সালে সন্ধানী জাতীয় চক্ষুদান সমিতির একটি জোনের আত্মপ্রকাশের মাধ্যমে। ২০০৩ সালে ফরিদপুর মেডিকেল কলেজ আয়োজিত সন্ধানী ২২তম কেন্দ্রীয় বার্ষিক সম্মেলনে বেসরকারী মেডিকেল কলেজে সন্ধানী ইউনিট স্থাপনের সিদ্ধান্ত হয়। প্রথম বেসরকারী মেডিকেল কলেজ হিসেবে সন্ধানী বাংলাদেশ মেডিকেল কলেজ ইউনিট আত্মপ্রকাশ করে ১২ এপ্রিল,২০০৪ইং তারিখে।  বর্তমানে সারা বাংলাদেশে অনেক বেসরকারি মেডিকেল কলেজে সন্ধানীর শাখা রয়েছে।

পুরস্কার 
 জুয়েল মেমোরিয়াল মেডেল - ১৯৮৬
 আসফ-উদ-দৌলা মেমোরিয়াল মেডেল - ১৯৮৮
 রিয়াল এডমিরাল মাহবুব আলী খান গোল্ড মেডেল - ১৯৯১
 কমনওয়েলথ ইয়ুথ সার্ভিস এওয়ার্ড - ১৯৯৫
 ওডিএ, ইউকে এওয়ার্ড - ১৯৯৫
 বাংলাদেশ মেডিকল টিচার্স এসোসিয়েশন ফেডারেশন এওয়াডর্ - ১৯৯৫
 ইবনে সিনা ট্রাস্ট এওয়ার্ড - ২০০৩ 
 স্বাধীনতা পুরস্কার - ২০০৪

তথ্যসূত্র

বহিঃসংযোগ 

 
 সন্ধানীর ওয়েবসাইট

বাংলাদেশ ভিত্তিক দাতব্য সংস্থা
স্বাধীনতা পুরস্কার বিজয়ী
১৯৭৭-এ বাংলাদেশে প্রতিষ্ঠিত
দানাই

গ্রিক পুরাণে, দানাই ছিল আর্গসের রাজা আক্রিসিউসের কন্যা। তার সাথে দেবতা জিউসের মিলনে পের্সেউসের জন্ম হয়।

গ্রিক পুরাণ
অ্যামেরিকান বিউটি (১৯৯৯-এর চলচ্চিত্র)

অ্যামেরিকান বিউটি () স্যাম মেন্ডেজ পরিচালিত নাট্যধর্মী চলচ্চিত্র যা ১৯৯৯ সালে মুক্তি পায়। যুক্তরাষ্ট্রের শহরতলীর একটি পরিবারের কাহিনী এতে ফুটিয়ে তোলা হয়েছে। পরিবারের সদস্যদের বিচ্ছেদকে অস্তিত্ববাদের মোড়কে তুলে ধরা হয়েছে, সাথে ব্যঙ্গ-রসের মিশ্রণ ঘটানো হয়েছে। চলচ্চিত্রটি সমালোচক ও দর্শক সবার কাছেই বিপুল প্রশংসিত হয়। অ্যামেরিকান বিউটি সেরা ছবি ও সেরা পরিচালকসহ মোট পাঁচটি ক্ষেত্রে একাডেমি পুরস্কার অর্জন করে।

চরিত্রসমূহ 
 কেভিন স্পেসি - লেস্টার বার্নাম
 অ্যানেট বেনিং - ক্যারোলিন বার্নাম
 টোরা বার্চ - জেইন বার্নাম
 ওয়েস বেন্টলি - রিকি ফিট্‌স
 মিনা সাভ্যারি - অ্যাঞ্জেলা হেইস
 ক্রিস কুপার - কর্নেল ফ্র্যাংক ফিট্‌স

তথ্যসূত্র

বহিঃসংযোগ 

 
 
 
 
 

ইংরেজি ভাষার চলচ্চিত্র
১৯৯৯-এর চলচ্চিত্র
১৯৯০-এর দশকের কিশোর নাট্য চলচ্চিত্র
১৯৯০-এর দশকের প্রণয়ধর্মী নাট্য চলচ্চিত্র
১৯৯০-এর দশকের ব্যঙ্গাত্মক চলচ্চিত্র
১৯৯০-এর দশকের হাস্যরসাত্মক নাট্য চলচ্চিত্র
অস্তিত্ববাদী চলচ্চিত্র
কৌমার্য বিষয়ক চলচ্চিত্র
চলচ্চিত্রে ব্যভিচার
পরিচালনায় অভিষেক চলচ্চিত্র
মার্কিন চলচ্চিত্র
মার্কিন কিশোর নাট্য চলচ্চিত্র
মার্কিন প্রণয়ধর্মী নাট্য চলচ্চিত্র
মার্কিন হাস্যরসাত্মক নাট্য চলচ্চিত্র
যৌনতা বিষয়ক চলচ্চিত্র
স্যাম মেন্ডেজ পরিচালিত চলচ্চিত্র
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
শ্রেষ্ঠ চলচ্চিত্র বিভাগে বাফটা পুরস্কার বিজয়ী
শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র
মার্কিন আসন্ন বয়সের চলচ্চিত্র
শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
ড্রিমওয়ার্কস পিকচার্সের চলচ্চিত্র
মার্কিন বিদ্রূপাত্মক চলচ্চিত্র
মার্কিন এলজিবিটিকিউ সম্পর্কিত চলচ্চিত্র
১৯৯০-এর দশকের ইংরেজি ভাষার চলচ্চিত্র
মার্কিন তিক্ত হাস্যরসাত্মক চলচ্চিত্র
মার্কিন কিশোর প্রণয়ধর্মী চলচ্চিত্র
বাফটা বিজয়ী (চলচ্চিত্র)
কর্মহীন পরিবার সম্পর্কে চলচ্চিত্র
মার্কিন যুক্তরাষ্ট্রের পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
সমকামী পুরুষ সম্পর্কিত চলচ্চিত্র
১৯৯০-এর দশকের মার্কিন চলচ্চিত্র
ওরাসকম গ্রুপ

ওরাসকম  () একটি মিশরীয় ব্যবসা গ্রুপ। এটি রেলপথ ও দিকনির্দেশনা সেবা থেকে শুরু করে উৎপাদন শিল্পের সাথে জড়িত। এর বাইরে টেলিযোগাযোগ, তথ্য প্রযুক্তি এবং নেটওয়ার্কিং খাতে এটি ব্যাপক বিনিয়োগ করেছে।

ওনসি সাউইরিস নামের এক মিশরীয় ব্যবসায়ী ১৯৫০ সালে ওরাসকম গ্রুপ প্রতিষ্ঠা করেন। গ্রুপটির বিনিয়োগকৃত পুঁজির পরিমাণ প্রায় ৩০০ কোটি মার্কিন ডলার এবং বার্ষিক মুনাফা প্রায় ১ বিলিয়ন মার্কিন ডলার।

ওরাসকম গ্রুপের কোম্পানিসমূহ 
 ওরাসকম টেলিকম হোল্ডিং
 ওরাসকম কনস্ট্রাকশন ইন্ডাস্ট্রিজ
 ওরাসকম হোটেলস অ্যান্ড ডেভেলপমেন্ট
 ওরাসকম টেকনোলজি সলিউশন্‌স

বহিঃসংযোগ 
 Orascom Telecom website
 Orascom Construction Industries website
 Orascom Development website
 Orascom Hotels and Development website 
 El Gouna website
 Taba Heights
 Tala Bay Aqaba website

 
কায়রো ভিত্তিক কোম্পানি
১৯৭৬-এ প্রতিষ্ঠিত মিশরীয় কোম্পানি
মিশরীয় এক্সচেঞ্জে তালিকাভুক্ত কোম্পানি
পান্দিওন ১ম

গ্রিক পুরাণে, পান্দিওন ১ম ছিল অ্যাথেন্সের রাজা অ্যাথেন্সের এরিখথনিউস ও ওকেয়ানিদ প্রাক্সিথেয়ার একমাত্র পুত্র। তার রাজত্বকাল ছিল অনুল্লেখযোগ্য। সে জেউক্সিপ্পে নামক এক নাইয়াদকে বিয়ে করে। তাদের সন্তানেরা হল - দ্বিতীয় এরেখথেউস, প্রোক্নে, ফিলোমেলা, বৌতেস ও দ্বিতীয় কেক্রপ্স।

গ্রিক পুরাণ
অ্যাথেন্সের রাজা
গ্রিক পুরাণের রাজা
প্রাক্সিথেয়া (নাইয়াদ)

গ্রিক পুরাণে, প্রাক্সিথেয়া ছিল নদী-দেবতা ফ্রাসিমুস ও দিওজেনেইয়ার কন্যা। সে দ্বিতীয় এরেখথেউসকে বিয়ে করে। তাদের সন্তানেরা হল - প্রোক্রিস, ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোন।

গ্রিক পুরাণ
কেক্রপ্স ২য়

গ্রিক পুরাণে, কেক্রপ্স ২য় (প্রাচীন গ্রিক ভাষায়: Κέκρωψ কেক্রপ্স্‌) ছিল প্রথম পান্দিওন ও জেউক্সিপ্পের পুত্রদের একজন। তার শাসনকাল ছিল অনুল্লেখযোগ্য। সে মেতিয়াদুসা নামে এক নারীকে বিয়ে করে। তাদের দ্বিতীয় পান্দিওন নামে একটিমাত্র পুত্র ছিল।

গ্রিক পুরাণ
অ্যাথেন্সের রাজা
গ্রিক পুরাণের রাজা
পান্দিওন ২য়

গ্রিক পুরাণে, পান্দিওন ২য় (প্রাচীন গ্রিক ভাষায়: Πανδίων পান্দিঅন্‌) ছিল দ্বিতীয় কেক্রপ্স ও মেতিয়াদুসার একমাত্র পুত্র। সে রাজা পাইলাসের কন্যা পাইলিয়াকে বিয়ে করে। তাদের সন্তানেরা হল - আইগেউস, পাল্লাস, নিসোস ও লাইকোস।

গ্রিক পুরাণ
অ্যাথেন্সের রাজা
গ্রিক পুরাণের রাজা
আইগেউস

গ্রিক পুরাণে, আইগেউস ( , ; , আইগেউ্যস্‌) ছিল দ্বিতীয় পান্দিওন ও পাইলিয়ার পুত্রদের একজন এবং পাল্লাস, নিসোস ও লাইকোসের ভাই। সে রাজা পিত্থেউসের কন্যা আইথ্রাকে বিয়ে করে। তাদের থেসেউস নামে একটিমাত্র পুত্র ছিল।

তথ্যসূত্র 

গ্রিক পুরাণ
অ্যাথেন্সের রাজা
গ্রিক পুরাণের রাজা
থেসেউস

গ্রিক পুরাণে, থেসেউস (প্রাচীন গ্রিক ভাষায়: Θησεύς থ্যাসেউ্যস্‌) ছিল আইগেউস ও আইথ্রার একমাত্র পুত্র। থেসেউস ছিল একজন বিখ্যাত বীর। সে মিনোতাউর নামে ভয়ংকর এক রাক্ষসকে বধ করে। এছাড়া সে ক্রোম্মিয়োনীয় শূকরীকে (একে ফাইয়াও বলা হয়) বধ করে। থেসেউস প্রথমে আরেসের কন্যা আমাজনদের রাণী হিপ্পোলিতাকে বিয়ে করে। তাদের হিপ্পোলিতুস নামে একটিমাত্র পুত্র ছিল। হিপ্পোলিতার মৃত্যুর পরে থেসেউস ক্রেতের রাজা মিনসের কন্যা ফাইদ্রাকে বিয়ে করে। এরপর ফাইদ্রা সপত্নীপুত্র হিপ্পোলিতুসের প্রেমে পরে তার মৃত্যুর কারণ হয়। ফাইদ্রা ও থেসেউসের আকামাস ও দেমোফোন নামে দুইটি পুত্র ছিল।

পদটীকা

তথ্যসূত্র

প্রধান উৎস 

 Pseudo-Apollodorus, Bibliotheca (Pseudo-Apollodorus)
 Ovid, Metamorphoses
 Plutarch, Theseus

সেকেন্ডারি উৎস 

 Walter Burkert, Greek Religion (1985)
 Stephen Dobyns, Theseus within the Labyrinth (1986) http://www.jstor.org/stable/20600617
 Karl Kerényi, The Heroes of the Greeks (1959)
 Price, Anne, The Quest for Theseus (London, 1970) examines the Theseus-Minotaur-Ariadne myth and its historical basis, and later treatments and adaptations of it in Western culture.
 Ruck, Carl A.P. and Danny Staples, The World of Classical Myth: ch. IX "Theseus: making the new Athens" (1994), pp. 203–222.
 Walker, Henry J., Theseus and Athens, Oxford University Press (US 1995). The most thorough scholarly examination of Theseus's archaic origins and classical myth and cult, and his place in classical literature.

বহিঃসংযোগ 
 (Theoi Project) Plutarch: Life of Theseus

গ্রিক পুরাণ
প্রতিষ্ঠাতা রাজশাসক
অ্যাথেন্সের রাজা
গ্রিক পুরাণের রাজা
প্রোক্রিস

গ্রিক পুরাণে, প্রোক্রিস (প্রাচীন গ্রিক ভাষায়: Πρόκρις প্রোক্রিস্‌) ছিল এরেখথেউস ২য় ও প্রাক্সিথেয়ার কন্যা এবং ক্রেউসা, থোনিয়া, ওরেইথিয়া, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন। সে দেইওনেউসের পুত্র কেফালুসকে বিয়ে করে। তাদের কোনও সন্তান ছিল না। একদিন কেফালুস যখন বনে শিকার করছিল তখন ঊষাদেবী এয়স তাকে অপহরণ করে। এয়সের সাথে কেফালুস মিলিত হয় এবং এর ফলে ফাইথোন (হেলিয়সের পুত্র ফাইথোন নয়) নামে এক পুত্রের জন্ম হয়। পরবর্তীতে এক দুর্ঘটনায় কেফালুসের হাতে প্রোক্রিসের মৃত্যু হয়।

গ্রিক পুরাণ
প্রেমের গল্প
ওরেইথিয়া

গ্রিক পুরাণে, ওরেইথিয়া ছিল এরেখথেউস ২য় ও প্রাক্সিথেয়ার কন্যা এবং ক্রেউসা, থোনিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন। উত্তর বায়ুর দেবতা বোরেয়াস ওরেইথিয়ার প্রেমে পরে এবং ওরেইথিয়ার পিতা এরেখথেউসের নিকট ওরেইথিয়াকে বিয়ের প্রস্তাব দেয়। এতে ব্যর্থ হলে সে ওরেইথিয়াকে অপহরণ করে থ্রাকের এর্গিনোস নদীর নিকটবর্তী "সার্পেদোনের পাথর" নামক স্থানে নিয়ে গিয়ে তাকে ধর্ষণ করে। তাদের খিওনে ও ক্লেওপাত্রা নামে দুইটি কন্যা এবং কালাইস ও জেতেস নামে পক্ষবিশিষ্ট দুইটি পুত্র ছিল। পুত্র দুইটিকে সমষ্টিগতভাবে বোরায়াদগণ বলা হত।

গ্রিক পুরাণ
থোনিয়া

গ্রিক পুরাণে, থোনিয়া ছিল এরেখথেউস ২য় ও প্রাক্সিথেয়ার কন্যা এবং ক্রেউসা, ওরেইথিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন।

গ্রিক পুরাণ
পান্দোরুস

গ্রিক পুরাণে নিম্নোক্ত ব্যক্তিবর্গেন নাম ছিল পান্দোরুস।
 পান্দোরুস: এরেখথেউস ২য় ও প্রাক্সিথেয়ার পুত্র। ক্রেউসা, ওরেইথিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, থোনিয়া ও আল্কোনের ভাই।
 পান্দোরুস: জিউস ও দ্বিতীয় পান্দোরার পুত্র। মেলেরা এবং সম্ভবত গ্রায়কুস ও লাতিনুসের ভাই।

তথ্যসূত্র

গ্রন্থপঞ্জি
 আপোলোদোরুস, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. ISBN 0-674-99135-4. Online version at the Perseus Digital Library. Greek text available from the same website.
 হেসিয়ড, Catalogue of Women from Homeric Hymns, Epic Cycle, Homerica translated by Evelyn-White, H G. Loeb Classical Library Volume 57. London: William Heinemann, 1914. Online version at theio.com
 সুডো-ক্লেমেন্ট, Recognitions from Ante-Nicene Library Volume 8, translated by Smith, Rev. Thomas. T. & T. Clark, Edinburgh. 1867. Online version at theio.com

গ্রিক পুরাণের চরিত্র
গ্রিক পুরাণের যুবরাজ
এউপালামুস

গ্রিক পুরাণে, এউপালামুস ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, ওর্নেউস, থোনিয়া ও আল্কোনের ভাই।

পরিবার 
এউপালামুস ছিলেন পসেইডন (রোমান ঐতিহ্যের নেপচুন) এবং চিওনের পুত্র।

তথ্যসূত্র 

গ্রিক পুরাণ
গ্রিক পুরাণের রাজা
আদিম শিক্ষক
ওর্নেউস

গ্রিক পুরাণে, ওর্নেউস (প্রাচীন গ্রিক ভাষায়: Ὀρνεύς ওর্নেউ্যস্‌) ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, এউপালামুস,থোনিয়া ও আল্কোনের ভাই।পেতেউস নামে তার একটি পুত্র ছিল।

অরো দেখুন 
 আথেনা
 আফ্রোদিতি
 আরেস
 আর্তেমিস
 জিউস
 জেফাইরাস
 সাইরেন
 সার্সি
 স্থেন্নো

তথ্যসূত্র

বহিঃসংযোগ 

গ্রিক পুরাণ
পেতেউস

গ্রিক পুরাণে, পেতেউস ছিল ওর্নেউসের একমাত্র পুত্র। মেনেস্থেউস নামে তার একটি পুত্র ছিল।

অরো দেখুন
আথেনা
আফ্রোদিতি
আরেস
আর্তেমিস
জিউস
জেফাইরাস
সাইরেন
সার্সি
স্থেন্নো

তথ্যসূত্র

বহিঃসংযোগ

গ্রিক পুরাণ
মেনেস্থেউস

মেনেস্থেউস (প্রাচীন গ্রিক ভাষায়: Μενεσθεύς মেনেস্থেউ্যস্‌) গ্রিক পুরাণে উল্লেখিত পেতেউসের একমাত্র পুত্র। ট্রোজান যুদ্ধ চলাকালীন মেনেস্থেউস অ্যাথেন্সের রাজা ছিলেন। তিনি থেসেউসের পর অ্যাথেন্সের রাজা হন।

মেনেস্থেউস হেলেনের অন্যতম পাণিপ্রার্থী ছিলেন। ইলিয়াডে নেস্টরের পর তিনিই সর্বাধিক রথ ও অস্ত্রশস্ত্রসহ যোদ্ধা নিয়োগ দেন। মেনেস্তেউস ট্রয়ের ঘোড়া চালক অন্যতম যোদ্ধা ছিলেন।

ট্রয় থেকে বিতাড়িত হয়ে তিনি মিলায় চলে যান, সেখান থেকে তিনি মিলোর রাজা হন। মেনেস্তেউসের মৃত্যুর পর অ্যাথেন্সের ক্ষমতা পুনরায় থেসেউসের পরিবারের হাতে চলে যায়।

তথ্যসূত্র

গ্রিক পুরাণ
ইলিয়াডের চরিত্র
অ্যাথেন্সের রাজা
গ্রিক পুরাণের রাজা
আল্কোন

গ্রিক পুরাণে, আল্কোন ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, মেতিওন, থেস্পিউস, সিকিওন, পান্দোরুস, এউপালামুস, থোনিয়া ও ওর্নেউসের ভাই। আর্গোনাউত ফালেরুস নামে তার একটি পুত্র ছিল।

গ্রিক পুরাণ
প্রাচীন শল্যচিকিৎসক
মেতিওন

গ্রিক পুরাণে, মেতিওন (প্রাচীন গ্রিক ভাষায়: Μητίων ম্যাতিঅন্‌) ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, আল্কোন, থেস্পিউস, সিকিওন, পান্দোরুস, এউপালামুস, থোনিয়া ও ওর্নেউসের ভাই। বিখ্যাত কারিগর দাইদালোস ছিল তার পুত্র।

গ্রিক পুরাণ
ইকারোস

গ্রিক পুরাণে, ইকারাস (; , )') ছিল দাইদালোসের পুত্র এবং ইয়াপুক্সের ভাই। সে ও তার পিতা দাইদালোস যখন পিঠে মোম দিয়ে পাখা লাগিয়ে উড়ে পালিয়ে যাচ্ছিল তখন সে দাইদালোসের নির্দেশ না মেনে আকাশের খুব উচুঁ দিয়ে উড়ছিল। ফলে সূর্যের তাপে মোম গলে ইকারোসের পাখাজোড়া খসে গেল এবং সাগরে পড়ে সে ডুবে মারা গেল। দাইদালোস যখন দেখলো ইকারোস তার পেছনে নেই তখন সে বুঝল যে ইকারোস তার নির্দেশ অমান্য করেছে এবং সাগরে ডুবে মারা গেছে। পরে দাইদালোস তার পুত্রের লাশ সমাহিত করে। যে সাগরে পড়ে ইকারোসের মৃত্যু হয় সেই সাগরটি ইকারিয়ান সী নামে পরিচিত।

গ্রীকপুরাণ মতে ডিডেলাস ছিলেন একজন বিখ্যাত ভাস্কর । কথিত আছে তার নির্মিত ভাস্কর্যগুলো বা মূর্তিগুলো জীবিত মানুষের মত নড়তে পারতো ।

ডিডেলাসের এক বোনের ছেলে নাম টালুস সেও ডিডেলাসের কাছে কাজ শিখতো , এবং কিছুদিনের মধ্যে টালুসের সুনামও চারিদিকে ছড়িয়ে পরে। ডিডেলাস এতে খুব ঈর্ষান্বিত হয় , একদিন সে কৌশলে টালুসকে ছাদ থেকে ফেলে দেয় , টালুস মারা যায় । দেবী এ্যাথিনি টালুসের দেহকে একটি পাখিতে পরিনত করেন। টালুসকে হত্যার জন্য ডিডেলাস, এথেন্সের রাজা অ্যারিওপেগাস কর্তৃক দোষী বিবেচিত হন। এ সময় জীবন বাঁচাতে ডিডেলাস ক্রিটে পালিয়ে যান।

ক্রিটে থাকার সময় ক্রিটের রাজা এক দাসীর সাথে ডিডেলাসের বিয়ে দেন । বিয়ের পর ডিডেলাসের দুই সন্তান হয় একজনের নাম ইকারুস এবং অপরজনের নাম ল্যাপিক্স । এই ইকারুস, ডিডেলাসের মত স্থাপত্য বিদ্যায় দক্ষ হয়ে ওঠে । ডিডেলাস এবং ইকারুসের সুনাম সারা ক্রিট জুড়ে ছড়িয়ে পরে।

ডিডেলাস ক্রিটের রাজা মাইনসের জন্য একটি গোলক ধাঁধা তৈরী করে দেন , যার উদ্দেশ্য ছিলো মিনেটোর

(অর্ধেক মানব অর্ধেক ষাঁড়) কে বন্দী রাখা। কিন্তু ডিডেলাস মাইনসের শত্রু থেসাসকে সাহায্য করার জন্য অ্যারিয়াডনি(মাইনসের কন্যা) কিছু সূত্র (গোলক ধাঁধায় টিকে থাকার জন্য) প্রদান করে । এতে রাজা মাইনস ক্ষিপ্ত হয়ে ডিডেলাস ও তার পুর ইকারুসকে কারাগারে নিক্ষেপ করে ।

জেল থেকে পালানোর জন্য ডিডেলাস মোম এবং পাখির পালকের সাহায্যে দুই জোড়া পাখা নির্মাণ করে ।

একজোড়া ইকারুসের জন্য এবং আরেক জোড়া তার নিজের জন্য । ডিডেলাস ইকারুসকে বার বার সতর্ক করে দেয় যে , সে যেন কখনোই বেশী উপরে না ওঠে ,কারন এতে সূর্যের তাপে মোম গলে যেতে পারে ।

কিন্তু ইকারুস তার পিতার কথায় কান দেয় না , আকাশে ওড়ার আনন্দে সে সব ভুলে যায়। একসময় উড়তে উড়তে অনেক উপরে উঠে যায় , তখন সূর্যের তাপে মোম গলে গিয়ে তার পাখা ভেঙ্গে যায় আর ইকারুস সমুদ্রে পতিত হয়ে মারা যায়।

তথ্যসূত্র 

গ্রিক পুরাণ
থেস্পিওস

গ্রিক পুরাণে, থেস্পিওস (প্রাচীন গ্রিক ভাষায়: Θέσπιος থেস্পিওস্‌) ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, আল্কোন, মেতিওন, সিকিওন, পান্দোরুস, এউপালামুস, থোনিয়া ও ওর্নেউসের ভাই। সে আর্নেউসের কন্যা মেগামেদেকে বিয়ে করে। বিভিন্ন নারীর গর্ভে থেস্পিউসের পঞ্চাশটি কন্যা ছিল।

কন্যাগণ ও পৌত্রগণ 
আপোল্লোদোরুসের বিব্লিওথেকা অনুযায়ী থেস্পিওসের পঞ্চাশটি কন্যার নাম দেওয়া হল। তার পৌত্রগণ সকলেই ছিল হেরাক্লেইদাই।

গ্রিক পুরাণ
গ্রিক পুরাণের রাজা
উরানোস (পৌরাণিক চরিত্র)

ইউরেনাস বা উরানোস ( or ; প্রাচীন গ্রিক , Ouranos  অর্থ "আকাশ" বা "স্বর্গ") আকাশ ও স্বর্গের আদি গ্রিক দেবতা। তার রোমান পুরাণের সমমান দেবতা সালুস। প্রাচীন গ্রিক সাহিত্যে, ইউরেনাস বা আকাশ পিতা ধরিত্রী দেবী গাইয়ার স্বামী ও পুত্র ছিল। হেসিয়দ অনুযায়ী, একা গাইয়াই ইউরেনাসকে গর্ভে ধারণ করেছিল, কিন্তু অন্যান্য উৎস তার পিতা হিসেবে আইথাকে উদ্ধৃতি করে।

বেশিরভাগ গ্রিকই তাকে মৌলিক দেবতা হিসেবে গণ্য করে। দার্শনিক কিকেরোর মতানুযায়ী উরানোস আইথার ও হেমেরার সন্তান। অর্ফিউসের শ্লোকে তাকে রাত্রির দেবী নিক্সের পুত্র হিসেবে উল্লেখ করা হয়েছে। পরবর্তীকালে গাইয়ার চক্রান্তে তার পুত্র ক্রোনুসের দ্বারা সিংহাসনচ্যুত হন। উরানোসের ঔরসে গাইয়ার গর্ভে তিন জন শতভুজ দৈত্য, তিন জন কাইক্লোপ্সসহ বারোজন তিতান জন্মগ্রহণ করে।

নোট

তথ্যসূত্র 
 Kerenyi, Carl, 1951. The Gods of the Greeks
 Graves, Robert, revised edition, 1960. The Greek Myths.
 Hesiod, Theogony, in The Homeric Hymns and Homerica with an English Translation by Hugh G. Evelyn-White, Cambridge, MA.,Harvard University Press; London, William Heinemann Ltd. 1914.
 Smith, William; Dictionary of Greek and Roman Biography and Mythology, London (1873). "U'ranus"

বহিঃসংযোগ 

 Theoi Project, Ouranos references to Uranus in classical literature
 Greek Mythology Link, Uranus summary of Uranus myth

গ্রিক পুরাণের চরিত্র
গ্রিক দেবতা
সৃষ্টিপুরাণ
গ্রিক পুরাণের রাজা
উত্তর মেরুদেশীয় অঞ্চলে রাষ্ট্রাধীনতার দাবি

আন্তর্জাতিক আইন অনুসারে বর্তমানে বিশ্বের কোন দেশেরই উত্তর মেরু এবং তার সংলগ্ন উত্তর মহাসাগর অঞ্চলের উপর কোন সার্বভৌম নিয়ন্ত্রণ নেই। উত্তর মেরুদেশীয় অঞ্চলকে পাঁচটি দেশ ঘিরে রেখেছে; এগুলি হল রাশিয়া, মার্কিন যুক্তরাষ্ট্র (আলাস্কার মাধ্যমে), কানাডা, নরওয়ে এবং ডেনমার্ক (গ্রিনল্যান্ডের মাধ্যমে)। এই দেশগুলি তাদের উপকূলের আশেপাশে ২০০ নটিকাল মাইল পর্যন্ত অর্থনৈতিক কর্মকাণ্ড চালাতে পারে। 

জাতিসংঘ সমুদ্র আইন সম্মেলনে উত্থাপিত চুক্তিটিতে সম্মতি দেবার ১০ বছরের মধ্যে কোন দেশ তার ২০০ নটিকাল মাইল অঞ্চলের সীমানা বর্ধন করার জন্য দাবি জানাতে পারে।  এ কারণে নরওয়ে (১৯৯৬ সালে সম্মতি দেয় ), রাশিয়া (১৯৯৭), কানাডা (২০০৩) এবং ডেনমার্ক (২০০৪) বেশ কিছু প্রকল্প হাতে নেয় যাতে কিছু উত্তর মহাদেশীয় অঞ্চল তারা নিজেদের দখলে নিতে পারে। চুক্তিটিতে মার্কিন যুক্তরাষ্ট্র স্বাক্ষর করলেও এখনও সম্মতি দেয়নি। মার্কিন রাষ্ট্রপতি জর্জ ওয়াকার বুশ মার্কিন সিনেটকে ২০০৭ সালের ১৫ই মে সম্মতি দেবার অনুরোধ জানান  মার্কিন সিনেটের সম্মতির ব্যাপারটি বর্তমানে প্রক্রিয়াধীন আছে।

উত্তর মেরুদেশীয় সমুদ্র অঞ্চলের মর্যাদা বর্তমানে বিতর্কিত। কানাডা, ডেনমার্ক, রাশিয়া ও নরওয়ে প্রত্যেকেই উত্তর মহাসাগরের অংশবিশেষকে তাদের জাতীয় জলসীমানার অন্তর্ভুক্ত বলে মনে করলেও মার্কিন যুক্তরাষ্ট্র এবং ইউরোপীয় ইউনিয়নের বেশির ভাগ দেশ গোটা অঞ্চলটিকে আন্তর্জাতিক সমুদ্র অঞ্চল হিসেবে গণ্য করে।

তথ্যসূত্র

আরও পাঠ্য 
  (ইংরেজিতে)
 

বিতর্কিত প্রশাসনিক অঞ্চল
মার্কিন যুক্তরাষ্ট্রের পররাষ্ট্রনীতি
কানাডার পররাষ্ট্রনীতি
রাশিয়ার পররাষ্ট্রনীতি
ডেনমার্কের পররাষ্ট্রনীতি
নরওয়ের পররাষ্ট্রনীতি
উত্তর মেরুদেশীয় অঞ্চল
আতলাস (পৌরাণিক চরিত্র)

অ্যাটলাস বা আতলাস (প্রাচীন গ্রিক ভাষায়: Ἄτλας আৎলাস্‌) হলেন গ্রিক পুরাণে বর্ণিত টাইটান ইয়াপেতুস ও ওশেনিড ক্লাইমেনের সন্তান। এছাড়া, আতলাস বিখ্যাত এবং শ্রেষ্ঠ গ্রিক বীর: হেরাক্লেস বা (রোমান পুরাণে উল্লেখিত) হারকিউলিস এবং পের্সেউসের বীরগাথায় তিনি গুরুত্বপূর্ণ ভূমিকা পালন করেন। প্রাচীন গ্রিক কবি হেসিয়ডের এর মতে, অ্যাটলাস পৃথিবীর সর্বপশ্চিমে বা হেসপেরিডিসে দণ্ডায়মান আছেন। তিনি হলেন প্রমিথিয়াস, এপিমিথিয়াস ও মেনিতিয়াসের ভাই। প্রাচীন গ্রিকরা বিশ্বাস করত আতলাস স্বর্গ, আকাশ ও পৃথিবীকে তার মাথার উপরে ধরে রেখেছে।

হাইজিনাস এর বিবরণে, তাকে ধরিত্রীমাতা গেইয়া ও আলোর আদি দেবতা ঈথারের সন্তান বলে উল্লেখ করা হয়েছে এবং তাকেও একজন আদি দেবতা হিসাবে বর্ণিত করা হয়েছে। সেখানে সে আদি চন্দ্রদেবী ফোবির স্বামী।

তথ্যসূত্র

বহিঃসংযোগ 
 Atlas, English Wikipedia
 Atlas, a Titan; Theoi Greek Mythology

গ্রিক দেবতা
গ্রিক পুরাণ
বৌতেস

গ্রিক পুরাণে, বৌতেস ছিল তিনজন ব্যক্তির নাম।

 বৌতেস ছিল পান্দিওন ১ম ও জেউক্সিপ্পের পুত্র এবং দ্বিতীয় এরেখথেউস, প্রোক্নে, ফিলোমেলা ও দ্বিতীয় কেক্রপ্সের ভাই।
 বৌতেস ছিল বোরেয়াসের পুত্র। সে দেবতা ডায়োনিসাসের বিরোধিতা করে এবং এই জন্যে ডায়োনিসাস তাকে উন্মাদে পরিণত করে।
 বৌতেস ছিল তেলেয়োনের পুত্র ও আর্গোনাউতদের একজন।

গ্রিক পুরাণ
প্রোক্নে (পৌরাণিক চরিত্র)

গ্রিক পুরাণে, প্রোক্নে  ছিল পান্দিওন ১ম ও জেউক্সিপ্পের পুত্র এবং দ্বিতীয় এরেখথেউস, বৌতেস, ফিলোমেলা ও দ্বিতীয় কেক্রপ্সের বোন।

তথ্যসূত্র 

গ্রিক পুরাণ
কিংবদন্তি পাখি
ফিলোমেলা (অ্যাথেন্সের রাজকন্যা)

ফিলোমেলা হল গ্রিক পুরাণে উল্লেখিত পান্দিওন ১ম ও জেউক্সিপ্পের কন্যা এবং দ্বিতীয় এরেখথেউস, বৌতেস, প্রোক্নে ও দ্বিতীয় কেক্রপ্সের বোন। ফিলোমেলা গ্রিক পুরাণের অপ্রধান চরিত্র হলেও তাকে সাহিত্য, শিল্পকলা ও সঙ্গীতের প্রতীক হিসেবে ধরা হয়ে থাকে।

পুরাণে তার সম্পর্কে ভিন্ন ভিন্ন গল্প রয়েছে। তবে একটি উল্লেখযোগ্য গল্প হল তার বোন প্রোক্নের স্বামী থেরেউস তাকে ধর্ষণ করে এবং তার জিব কেটে দেয়। তার প্রতিশোধ নেওয়া হলে সে বুলবুলি পাখিতে রূপান্তরিত হয়। পৌরাণিক গল্পে তার করুণ ঘটনার জন্য বুলবুলি পাখির গানকে তার বিলাপের সাথে তুলনা করা হয়। কিন্তু কাকতালীয়ভাবে স্ত্রী পাপিয়া পাখি গান করতে পারে না, শুধু পুরুষ বুলবুলি পাখিই গান গায়।

পুরাণে ফিলোমেলার গল্প
ফিলোমেলা, প্রোক্নে ও থেরেউস এর সম্পূর্ণ ও এখন পর্যন্ত বিদ্যমান গল্প পাওয়া যায় রোমান কবি ওভিডের (খ্রিস্টপূর্ব ৪৩ - ১৭/১৮ খ্রিষ্টাব্দ) মেটামরফসিসে, যেখানে প্রাচীন যুগের তথ্যসহ গল্পটি রচিত হয়েছ। অনুমান করা হয় ওভিড তার সময়ে প্রাপ্ত গ্রিক ও লাতিন উৎস, যেমন সুডু-অ্যাপোলোডোরাস এর বিব্লিওথিকা (খ্রিস্টপূর্ব ২য় শতাব্দী) বা এমন কিছু উৎস যা এখন খণ্ড হিসেবে পাওয়া যায়, যেমন সফোক্লিসের নাটক থেরেউস (খ্রিস্টপূর্ব ৫ম শতাব্দী) এর ভিত্তিতে রচনা করেছেন।

ওভিডের গল্প অনুসারে, থেরেউস থ্রেসের রাজা ও আরেস এর পুত্র। থেরেউসের সাথে প্রোক্নের বিয়ের পঞ্চম বছরে প্রোক্নে তার স্বামীর কাছে তার বোনকে দেখতে অ্যাথেন্স যাওয়ার বা তাকে থ্রেস নিয়ে আসার আবদার করে। তার স্ত্রীর অনুরোধ রক্ষার্থে থেরেউস অ্যাথেন্সে গিয়ে ফিলোমেলাকে থ্রেসে নিয়ে আসতে সম্মত হয়। অ্যাথেন্সের রাজা পান্দিওন ১ম তার ছোট মেয়েকে থেরেউসের সাথে এই মর্মে যেতে দিতে প্রস্তুত হয় যে থেরেউস তাকে পিতৃস্নেহে আগলে রাখবে। থেরেউস সম্মত হয়। তবে থেরেউস প্রথম বারই ফিলোমেলাকে দেখে কামোত্তেজিত হয়ে পরে এবং তাকে নিয়ে থ্রেসে ফিরার পথে তার কাম উদ্দীপনা আরো বাড়তে থাকে।

থ্রেসে আসার পর থেরেউস ফিলোমেলাকে জোরপূর্বক বনের মধ্যে এক কেবিনে নিয়ে যায় এবং ধর্ষণ করে। এই ঘটনার পর থেরেউস ফিলোমেলাকে শাসায় এবং চুপ থাকতে বলে। কিন্তু ফিলোমেলা উদ্ধত ও রাগান্বিত হয়ে উঠলে থেরেউসও রেগে গিয়ে তার জিব কেটে দেয় এবং বনের মধ্যে সেই কেবিনে একা ফেলে রেখে চলে যায়।

ফিলোমেলা কথা বলে অপারগ হওয়ায় একটি কাপড় বুনন করে এবং তাতে সব ঘটনা লিখে তার বোন প্রোক্নের কাছে পাঠায়। প্রোক্নে প্রতিশোধে উন্মাদ হয়ে থেরেউসের পুত্র ইতিসকে হত্যা করে এবং তাকে রান্না করে তার স্বামীর খাবার হিসেবে পরিবেশন করে। থেরেউস ইতিসকে খাওয়ার পর দুই বোন তার সামনে তার পুত্রের দ্বি-খণ্ডিত মাথা উপস্থাপন করে। এই ষড়যন্ত্র ও নিজ পুত্রের মাংস ভক্ষণের কথা জানার পর থেরেউস একটি কুঠার হাতে নেয় এবং দুই বোনকে হত্যা করতে উদ্যত হয়। তারা দুজন পালিয়ে যায় কিন্তু থেরেউস তাদের ফসিসের দৌলিয়ার কাছে প্রায় ধরে ফেলে। এসময়ে দুই বোন দেবতার কাছে প্রার্থনা করে যেন তারা পাখিতে রূপান্তরিত হয় এবং থেরেউসের হাত থেকে রেহাই পেতে পারে। দেবতা প্রোক্নেকে আবাবিল পাখি ও ফিলোমেলাকে বুলবুলি পাখিতে রূপান্তরিত করে। অন্যদিকে দেবতা থেরেউসকে মোহনচূড়া পাখিত রূপান্তরিত করে।

পাদটীকা

তথ্যসূত্র

গ্রিক পুরাণ
গ্রিক পুরাণে নারী
পৌরাণিক ধর্ষিতা
নিসোস

গ্রিক পুরাণে, নিসোস ছিল দ্বিতীয় পান্দিওন ও পাইলিয়ার পুত্র এবং আইগেউস, পাল্লাস ও লাইকোসের ভাই। সে বোইয়োতীয় ওন্খেস্তুসের কন্যা আব্রোতাকে বিয়ে করে। নিসোসের এউরিনোমে ও স্ক্যুল্লা নামে দুইটি কন্যা ছিল।

গ্রিক পুরাণ
অ্যাথেন্সের রাজা
গ্রিক পুরাণের রাজা
আকামাস (থেসেউসের পুত্র)

গ্রিক পুরাণে, আকামাস ছিল থেসেউস ও ফাইদ্রার পুত্র এবং দেমোফোনের ভাই। সে ট্রয়ের রাজা প্রিয়ামের কন্যা লায়োদিকেকে বিয়ে করে। তাদের মুনিতুস নামে একটি পুত্র ছিল।

পুরাণ 
আকামাস তার পিতার সিংহাসন চ্যুতির পর ইউবোয়ায় নির্বাসনে কাটান। তিনি ও দিওমেদেসকে ট্রোজান যুদ্ধ শুরুর আগে হেলেনকে ফেরত দেওয়ার জন্য মীমাংসা করতে পাঠানো হয়। ট্রয়ে থাকাকালীন তিনি রাজা প্রিয়ামের কন্যা লায়োদিকেকে বিয়ে করেন এবং তাদের মুনিতুস নামে এক পুত্র সন্তান জন্ম নেয়। ট্রয়ে হেলেনের দাসী হিসেবে অবস্থানরত আকামাসের দাদী এথরা সন্তানটিকে লালনপালন করেন। মুনিতুস পরবর্তীকালে থ্রেসের অলিনথুসে শিকাররত অবস্থায় সাপের কামড়ে মারা যায়।

তথ্যসূত্র 

গ্রিক পুরাণ
ট্রোজান যুদ্ধের ব্যক্তিত্ব